115. ΝΟΜΟΣ υπ’ αριθ. 2157 της 28/28 Ιουν. 1993 (ΦΕΚ Α΄ 109) Μέτρα για την τόνωση της Οικονομίας. Τεκμήρια δαπανών διαβίωσης Άρθρ.1.-1.Αναστέλλεται μέχρι τις 31 Δεκ. 1994 η ισχύς των διατάξεων των περίπτ. β΄, γ΄, δ΄, καθώς και του τελευταίου εδαφίου της παρ. 5 του άρθρ. 5 του ν.δ. 3323/1955 (ΦΕΚ 214 Α΄). (τόμ. 27, σελ. 137). 2.Η ισχύς αυτού του άρθρου αρχίζει από 8 Ιουν. 1993, για τα χρηματικά ποσά δαπανών, που πραγματοποιούνται από την ημερομηνία αυτήν και μέχρι τις 31 Δεκ. 1994. Κατάργηση ειδικού φόρου τραπεζικών εργασιών Άρθρ.2.-1.Ο ειδικός φόρος τραπεζικών εργασιών, που προβλέπεται από τις διατάξεις της περίπτ. α΄ του άρθρ. 7 του νόμ. 1676/1986 (ΦΕΚ 204 Α΄), όπως ισχύει, καταργείται. (ανωτ. αριθ. 18). 2.Η περίπτ. α΄ του άρθρ. 10 του ίδιου νόμου καταργείται. (ανωτ. αριθ. 18). 3.Στις συμβάσεις της περίπτ. α΄ του άρθρ. 7 του Νόμ. 1676/1986 και στα παρεπόμενα αυτών σύμφωνα, δεν επιβάλλεται ούτε τέλος χαρτοσήμου. 4.Η ισχύς του άρθρου αυτού αρχίζει από 8 Ιουν. 1993 και καταλαμβάνει περιπτώσεις για τις οποίες η φορολογική υποχρέωση γεννάται από την ημερομηνία αυτή. 